CELEX: 32014R0494
Language: bg
Date: 2014-05-13 00:00:00
Title: Регламент за изпълнение (ЕС) № 494/2014 на Комисията от 13 май 2014 година за изменение на приложение V към Регламент (ЕО) № 136/2004 по отношение на условията за внос и списъка със страни, посочени в член 9 от него  Текст от значение за ЕИП

14.5.2014   
            
            
               BG
            
            
               Официален вестник на Европейския съюз
            
            
               L 139/11
            
         РЕГЛАМЕНТ ЗА ИЗПЪЛНЕНИЕ (ЕС) № 494/2014 НА КОМИСИЯТА
   от 13 май 2014 година
   за изменение на приложение V към Регламент (ЕО) № 136/2004 по отношение на условията за внос и списъка със страни, посочени в член 9 от него
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 19, параграф 1 от нея,
   като има предвид, че:
   
               (1)
            
            
               С Директива 97/78/ЕО се определят принципите, които регулират организацията на ветеринарните проверки на продуктите, въвеждани в Съюза от трети страни.
            
         
               (2)
            
            
               В член 19, параграф 1 от посочената директива се предвижда, че Комисията съставя списък с растителни продукти, които подлежат на гранични ветеринарни проверки, и списък на третите страни, от които може да се разреши износът на посочените растителни продукти за Съюза.
            
         
               (3)
            
            
               Съответно в приложение IV към Регламент (ЕО) № 136/2004 на Комисията (2) са изброени сено и слама като растителни продукти, подлежащи на гранични ветеринарни проверки, а в част I от приложение V към посочения регламент са изброени страните, от които е разрешено на държавите членки да внасят сено и слама.
            
         
               (4)
            
            
               Украйна наскоро поиска разрешение за износ на пелети от слама за Съюза и поиска да бъде включена в приложение V към Регламент (ЕО) № 136/2004.
            
         
               (5)
            
            
               Беларус вече е включена в приложение V към Регламент (ЕО) № 136/2004 и има разрешение за износ на всякакъв вид сено и слама за Съюза. Някои държави членки обаче изразиха загриженост по отношение на промяната във ветеринарно-санитарната обстановка в Беларус, позовавайки се на огнища на африканска чума по свинете. Те се опасяват, че вносът на непреработено сено и слама от посочената трета държава може да представлява висок риск за здравето на животните в Съюза. Поради това е поискано да се вземат предпазни мерки чрез налагане на по-ограничителни условия за внос на сено и слама от Беларус.
            
         
               (6)
            
            
               Анализът показва, че ветеринарно-санитарната обстановка в Беларус и Украйна не представлява риск от разпространение на инфекциозни или заразни болести по животните в Съюза, в случай че се допускат за внос единствено пелети от слама, предназначени за горене, при условие че се доставят директно от одобрения граничен инспекционен пункт (ГИП) на въвеждане в Съюза до обекта по местоназначение, където ще се изгарят. За да се гарантира, че такива пратки не представляват риск за здравето на животните, тъй като са били отклонени от тяхното предвидено местоназначение, те трябва да бъдат придвижвани под митнически режим транзит, както е предвидено в Регламент (ЕИО) № 2913/92 на Съвета (3), като в същото време биват следени в интегрираната компютризирана ветеринарна система (TRACES) от ГИП на въвеждане до обекта по местоназначение.
            
         
               (7)
            
            
               Поради това Регламент (ЕО) № 136/2004 следва да бъде съответно изменен.
            
         
               (8)
            
            
               Мерките, предвидени в настоящия регламент, са в съответствие със становището на Комитета по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение V към Регламент (ЕО) № 136/2004 се заменя с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 май 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 24, 30.1.1998 г., стр. 9.
   
      (2)  Регламент (ЕО) № 136/2004 на Комисията от 22 януари 2004 г. за определяне на процедурите за ветеринарни проверки на граничните инспекционни пунктове на Общността на продукти, внасяни от трети страни (ОВ L 21, 28.1.2004 г., стр. 11).
   
      (3)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
         
            „ПРИЛОЖЕНИЕ V
            СПИСЪК НА СТРАНИТЕ, ПОСОЧЕНИ В ЧЛЕН 9
            
                        Код по ISO
                     
                     
                        Държава
                     
                  
                        AU
                     
                     
                        Австралия
                     
                  
                        BY
                     
                     
                        Беларус (1)
                        
                     
                  
                        CA
                     
                     
                        Канада
                     
                  
                        CH
                     
                     
                        Швейцария
                     
                  
                        CL
                     
                     
                        Чили
                     
                  
                        GL
                     
                     
                        Гренландия
                     
                  
                        IS
                     
                     
                        Исландия
                     
                  
                        NZ
                     
                     
                        Нова Зеландия
                     
                  
                        RS
                     
                     
                        Сърбия (2)
                        
                     
                  
                        UA
                     
                     
                        Украйна (1)
                        
                     
                  
                        САЩ
                     
                     
                        Съединени американски щати
                     
                  
                        ZA
                     
                     
                        Южна Африка (с изключение на частта от зоната за контрол на болестта шап, намираща се във ветеринарния регион Northern и Eastern Transvaal, в областта Ingwavuma на ветеринарния регион Natal и в граничния район с Ботсуана източно от 28° географска дължина)
                     
                  
      
      
         (1)  Единствено пелети от слама, предназначени за горене, директно доставени съгласно митнически режим транзит, както е предвидено в член 4, параграф 16, буква б) от Регламент (ЕИО) № 2913/92 (ОВ L 302, 19.10.1992 г., стр. 1), които се проследяват в TRACES от одобрения граничен инспекционен пункт (ГИП) на въвеждане в Съюза до обекта по местоназначение в Съюза, където ще се изгаря.
      
         (2)  Както е посочено в член 135 от Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна (ОВ L 278, 18.10.2013 г., стр. 16).“